Komission asetus (ETY) N:o 1108/91, annettu 30 päivänä huhtikuuta 1991, aprikoosien laatuvaatimuksista



Virallinen lehti nro L 110 , 01/05/1991 s. 0067 - 0070

Suomenk. erityispainos Alue 3 Nide 37 s. 0106

Ruotsink. erityispainos Alue 3 Nide 37 s. 0106



KOMISSION ASETUS (ETY) N:o 1108/91, annettu 30 päivänä huhtikuuta 1991, aprikoosien laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 3920/90(2), ja erityisesti sen 2 artiklan 3 kohdan, sekä katsoo, että neuvoston asetuksen N:o 23(3), sellaisena kuin se on viimeksi muutettuna asetuksella (ETY) N:o 3596/90(4), liitteessä II/7 vahvistetaan aprikooseja koskevat yhteiset laatuvaatimukset, näiden tuotteiden tuotanto ja kauppa on kehittynyt erityisesti tukku- ja kulutusmarkkinoiden vaatimusten osalta; tämän vuoksi laatuvaatimuksia on muutettava näiden uusien vaatimusten huomioon ottamiseksi, laatuvaatimuksia voidaan soveltaa kaikissa kaupan pitämisen vaiheissa; tuotteiden pitkät kuljetusmatkat, tietty varastointiaika ja erilaiset käsittelyt saattavat aiheuttaa niissä biologisesta kehittymisestä ja pilaantumisalttiudesta aiheutuvaa laadun heikkenemistä; tämä heikkeneminen olisi sen takia otettava huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa; erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0809 10 00 kuuluvien aprikoosien laatuvaatimukset vahvistetaan liitteessä. Näitä vaatimuksia sovelletaan kaikissa kaupan pitämisen vaiheissa asetuksessa (ETY) N:o 1035/72 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä laatuvaatimusten vastaisesti: - vähäistä tuoreuden ja nestejännityksen vähenemistä, - muihin kuin ekstraluokkaan luokitelluilla tuotteilla vähäisiä niiden kehityksestä ja tietynasteisesta pilaantumisesta johtuvia muutoksia. 2 artikla Muutetaan asetus N:o 23 seuraavasti: 1) Poistetaan 2 artiklan ilmaisu "aprikooseja". 2) Poistetaan liite II/7. 3 artikla Tämä asetus tulee voimaan 1 päivänä toukokuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä huhtikuuta 1991. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 375, 31.12.1990, s. 17 (3) EYVL N:o 30, 20.4.1962, s. 965/62 (4) EYVL N:o L 350, 14.12.1990, s. 38 LIITE APRIKOOSIEN LAATUVAATIMUKSET I TUOTTEEN MÄÄRITELMÄ Nämä vaatimukset koskevat lajin Prunus armeniaca L. lajikkeiden aprikooseja, jotka on tarkoitettu myytäviksi kuluttajille tuoreina, teolliseen jalostukseen tarkoitettuja aprikooseja lukuun ottamatta. II LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen aprikoosien laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat aprikoosien on oltava kaikissa luokissa: - eheitä, - terveitä; tuotteita, joissa on mätää, tai kulutukseen muuten kelpaamattomiksi pilaantuneita tuotteita ei sallita, - puhtaita, erityisesti vailla näkyviä vieraita aineita, - käytännössä vailla tuholaisia, - käytännössä vailla tuholaisten aiheuttamia vikoja, - vailla epätavallista pintakosteutta, - vailla vierasta hajua ja/tai makua. Aprikoosit on poimittava huolellisesti käsin. Persikoiden kehityksen ja kypsyysasteen on oltava sellainen, että ne kestävät - kuljetuksen ja käsittelyn sekä - saapuvat tyydyttävässä kunnossa määräpaikkaan. B. Luokitus Aprikoosit luokitellaan kolmeen jäljempänä määriteltävään luokkaan. i) Ekstraluokka Tähän luokkaan luokiteltujen aprikoosien on oltava erittäin hyvälaatuisia. Niiden on oltava muodoltaan, kehitysasteeltaan ja väriltään lajikkeelle tyypillisiä, kun otetaan huomioon niiden tuotantoalue. Niiden on oltava virheettömiä lukuun ottamatta hyvin vähäisiä kuoren virheitä, jos ne eivät vaikuta hedelmän yleisulkonäköön, laatuun, säilyvyyteen tai pakkauksen yleisvaikutelmaan. ii) I luokka Tähän luokkaan luokiteltujen aprikoosien on oltava hyvälaatuisia. Niillä on oltava lajikkeelle tyypilliset ominaisuudet, kun otetaan huomioon niiden tuotantoalue. Mallon on oltava täysin vahingoittumaton. Seuraavanlaiset virheet voidaan kuitenkin sallia, jos ne eivät vaikuta tuotteen ulkonäköön, laatuun, säilyvyyteen eivätkä pakkauksen yleisvaikutelmaan: - vähäinen muodon tai kehitysasteen vajavuus, - vähäinen värityksen vajavuus, - vähäinen hankaumajälki, - vähäinen auringonpaahteen jälki, - vähäiset, muodoltaan pitkänomaiset vauriot sallitaan 1 cm:n rajoissa, muiden vaurioiden kokonaispinta-ala ei saa ylittää 0,5 cm²:ä. iii) II luokka Tähän luokkaan kuuluvat aprikoosit, joita ei voida luokitella ylempiin luokkiin mutta jotka täyttävät edellä määritellyt vähimmäisvaatimukset. Aprikooseissa saa olla kuorivaurioita, jos ne eivät vaikuta hedelmän laatuun, säilyvyyteen eivätkä koko pakkauksen yleisvaikutelmaan; muodoltaan pitkänomaiset vauriot sallitaan 2 cm:n rajoissa ja muiden vaurioiden kokonaispinta-ala ei saa ylittää 1 cm²:ä. III KOKOLAJITTELUA KOSKEVAT MÄÄRÄYKSET Koko määritetään hedelmän poikkileikkauksen suurimman halkaisijan mukaan. Ekstra- ja I luokassa hedelmät on lajiteltava koon mukaan. Saman kokoluokan hedelmien vähimmäiskoko ja suurin kokoero ovat kussakin luokassa seuraavat: >TAULUKON PAIKKA> IV SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) Ekstraluokka: 5 % määrästä tai painosta aprikooseja, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I luokka: 10 % määrästä tai painosta aprikooseja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. iii) II luokka: 10 % määrästä tai painosta aprikooseja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää ja huomattavia pintavikoja, tai muuten kulutukseen kelpaamattomiksi pilaantuneita tuotteita. B. Sallitut kokopoikkeamat Kaikissa luokissa 10 % määrästä tai painosta aprikooseja, joiden koko on 3 mm:n rajoissa vähimmäiskoosta tai pakkauksen päällä ilmoitetusta koosta tai 3 mm:n rajoissa pakkauksessa ilmoitetusta halkaisijasta. V KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen, ja kukin pakkaus saa sisältää ainoastaan aprikooseja, jotka ovat samaa alkuperää, lajiketta, laatua ja kokoa (jos hedelmät on lajiteltu koon mukaan) sekä ekstraluokassa niiden on oltava myös samanvärisiä. Pakkauksesta näkyvän osan tulee vastata koko sisältöä. B. Pakkaaminen Aprikoosit on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoista eikä sisäistä vahinkoa. Materiaalien käyttö, erityisesti kaupallisia tietoja sisältävien papereiden tai leimojen käyttö on sallittu, sillä edellytyksellä että painatus tai liimaus on tehty myrkyttömällä painovärillä tai liimalla. Pakkauksissa ei saa olla mitään vieraita aineita. C. Kauppakunnostus Aprikoosit voidaan pakata jollakin seuraavista tavoista: - pienissä pakkauksissa, - yhteen tai useampaan toisistaan erotettuun kerrokseen, - irtotavarana pakkauksessa, lukuunottamatta ekstraluokkaa. VI MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät: >TAULUKON PAIKKA> B. Tuote - "Aprikooseja", jos sisältö ei ole näkyvissä, - lajikkeen nimi ekstra- ja I luokassa. C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - kokoluokka (jos tuote on lajiteltu koon mukaan) vähimmäis- tai enimmäishalkaisijoin ilmaistuna. E. Virallinen tarkastusmerkintä (vapaaehtoinen).